SL
23.1.2023
Uradni list Evropske unije
C 24/73
Tožba, vložena 24. novembra 2022 – Pumpyanskiy/Svet (Zadeva T-740/22) (2023/C 24/99) Jezik postopka: angleščina Stranki Tožeča stranka: Dmitry Alexandrovich Pumpyanskiy (Ekaterinburg, Rusija) (zastopniki: G. Lansky, P. Goeth, A. Egger, odvetniki) Tožena stranka: Svet Evropske unije
Predlogi Tožeča stranka Splošnemu sodišču predlaga, naj: — ugotovi, da se v skladu s členi 263, 275(2) in 277 PDEU člen 2(1)(f) in (g) Sklepa Sveta 2014/145/SZVP (1), kakor je bil spremenjen s Sklepom Sveta št.
2022/329/SZVP (2), in člen 3(1)(f) ter (g) Uredbe Sveta (EU) 269/2014 (3) kakor je bila spremenjena z Uredbo Sveta (EU) 2022/330 (4) (v nadaljevanju: sporna merila za uvrstitev na seznam) ne uporabita; — v skladu s členom 263 PDEU razglasita za nična Sklep Sveta (SZVP) 2022/1530 (5) z dne 14. septembra 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, in Izvedbena uredba Sveta (EU) 2022/1529 (6) z dne 14. septembra 2022 o izvajanju Uredbe (EU) št.
269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, v delu, v katerem se ta akta nanašata na tožečo stranko (uvrstitev na seznam št.
724); — Svetu naloži plačilo stroškov v skladu s členom 134 Poslovnika.
Tožbeni razlogi in bistvene trditve Tožeča stranka v utemeljitev tožbe navaja štiri tožbene razloge. 1.
Prvi tožbeni razlog: kršitev pravice tožeče stranke do obrambe. 2.
Drugi tožbeni razlog: napačna presoja, ki jo je opravil Svet s tem, ko je ime tožeče stranke uvrstil v priloge k izpodbijanima aktoma. 3.
Tretji tožbeni razlog: kršitev obveznosti obrazložitve, kot je določena v drugem odstavku člena 296 PDEU. 4.
Četrti tožbeni razlog: nezakonita kršitev temeljnih pravic tožeče stranke, vključno s pravico do zasebnega in družinskega življenja, pravico do stanovanja in komunikacij, ter lastninsko pravico.
Poleg tega tožeča stranka navaja tožbeni razlog na podlagi člena 277 PDEU, da so sporna merila za uvrstitev na seznam v nerešljivi koliziji z načelom predvidljivosti, z vsebovanimi vrednotami in z vladavino prava.
(1) (2) (3) (4) (5) (6)
Sklep Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2014, L 78, str. 16).
Sklep Sveta (SZVP) 2022/329 z dne 25. februarja 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2022, L 50, str. 1).
Uredba Sveta (EU) št.
269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2014, L 78, str. 6).
Uredba Sveta (EU) 2022/330 z dne 25. februarja 2022 o spremembi Uredbe (EU) št.
269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2022, L 51, str. 1).
Sklep Sveta (SZVP) 2022/1530 z dne 14. septembra 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2022, L 239, str. 149).
Izvedbena uredba Sveta (EU) 2022/1529 z dne 14. septembra 2022 o izvajanju Uredbe (EU) št.
269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2022, L 239, str. 1).